Ɛbↄ da a ɛtↄ so 4 wↄ 2022 mu no, Bolingo de intanɛte so kaseɛ a wↄfrↄ no Akan Kaseɛbↄ bɛbↄↄ ade (www.akannews.com) wↄ Akan kasa nkorabata mmienu mu: Asante Twi ne Mfantse. Akan Kaseɛbↄ a n’asekyerɛ ne “Akan News” wↄ borↄfo mu no yɛ intanɛte  simpie a wↄakyerɛ nsɛm ahodoↄ a ɛwↄ so nyinaa de akↄ Akan kasa mu, na ɛma wↄn a wↄka Asante ne Mfantse no akwanya ma wↄnya nsɛm a adesuadeɛ ne anigyeɛ ahyɛ mu ma wↄ wↄn ankasa kasa mu. Bolingo ne asuafoↄ a wↄwiee wↄn adesua wↄ Simpa Suapↄn no nkorabata a ɛwↄ Ajumako a wↄsua Ghana kasahodoↄ no mu bi na aka abↄ mu, na wↄboa twerɛ kaseɛ no wↄ simpie yi so.
Akan yɛ Tano mfimfini fam kasa (Niger-Congo kasakuo no nkorabata no bi), a ɛyɛ Akanfoↄ a wↄwↄ Ghana no kasa a wↄde twaa wↄn funuma. Mma a ɛkyerɛ dodoↄ a ɛfiri nhwehwɛmu mu kyerɛ sɛ, afe 2021 mu no, Akan kasa a ɛgu ahodoↄ bebree a  ɛbi ne Mfantse, Akuapem, Akyem, Ahafo ne Asante na ɛyɛ kasahodoↄ a ɛwↄ Ghana no mu deɛ na wↄka no kɛse pa ara. Ɛnna nnipa ↄpepem nkron ne akyire yi na na wↄka Akan wↄ ↄman yi mu. Nnipa a wↄwↄ Ghana no mu bɛyɛ 80% na wↄtumi ka kasa yi sɛ wↄn ankasa kasa a wↄde twaa wↄn funuma anaa sɛ wↄasua.
Berɛ a na Ady Namaran, a ↄhwɛ sɛ adwumakuo yi dwumadie bɛkↄ so tↄↄtee no repa Akan Kaseɛbↄ ho ntoma no, ↄde saa nsɛm yi too dwa: “Sɛ woba Bolingo a, yɛgye di yie sɛ, sɛ yɛde Akan kasa no bɛdi dwuma wↄ intanɛte so no ho hia pa ara, sɛdeɛ ɛbɛboa ama kasa no anyini na akↄ so ara atena hↄ. Wei bɛtumi nso aboa ama kasa no dwumadie a ɛdi mu na ɛtↄ asom, ne sɛ wↄrenya nsɛm a ɛho hia yie wↄ wↄn ara wↄn kasa mu wↄ intanɛte so no atu mpↄn.”
Sɛ worepɛ nkyerɛkyerɛmu ne asɛmmisa biara anoyie a: info@bolingoconsult.com
AWIEEƐ
